CELEX: E2020P0011
Language: hu
Date: 2021-01-07 00:00:00
Title: A Héraðsdómur Reykjavíkur tanácsadói vélemény iránti kérelme az EFTA-Bírósághoz az Eyjólfur Orri Sverrisson kontra Izlandi Állam ügyben (E-11/20. sz. ügy) 2021/C 5/15

2021.1.7.   
            
            
               HU
            
            
               Az Európai Unió Hivatalos Lapja
            
            
               C 5/15
            
         
      A Héraðsdómur Reykjavíkur tanácsadói vélemény iránti kérelme az EFTA-Bírósághoz az Eyjólfur Orri Sverrisson kontra Izlandi Állam ügyben
      (E-11/20. sz. ügy)
      (2021/C 5/15)
      A Héraðsdómur Reykjavíkur (reykjavíki körzeti bíróság) 2020. augusztus 26-i, a Bíróság Hivatalához 2020. augusztus 27-én beérkezett levelében tanácsadói vélemény iránti kérelmet nyújtott be az EFTA-Bírósághoz az Eyjólfur Orri Sverrisson kontra Izlandi Állam ügyben, az alábbi kérdéseket illetően:
      
                  1.
               
               
                  Úgy kell-e értelmezni a 2003/88/EK irányelv 2. cikkét, hogy a munkavállaló által a munkáltatónál fennálló munkaviszonya keretében és a munkáltató utasítására a szokásos munkahelyétől eltérő munkahelyre történő utazással töltött idő munkaidőnek minősül, ha az kívül esik a hagyományos nappali munkaidőn?
               
            
                  2.
               
               
                  Jelentőséggel bír-e az első kérdés megválaszolása szempontjából, hogy a munkavállaló által a munkáltató utasítására tett utazás belföldön vagy országok között történik-e?
               
            
                  3.
               
               
                  Jelentőséggel bír-e az első kérdés megválaszolása szempontjából, hogy az utazás során teljesített munkavégzésre milyen formában kerül sor?